Quin és el tema principal d'aquest text?
Repertori complet de la banda sonora que inclou el videojoc musical Guitar Hero II, segon títol de la saga Guitar Hero. Desenvolupat per Harmonix i distribuït per RedOctane, va sortir a la venda primer per la consola PlayStation 2 al novembre de 2006 i després per Xbox 360 a l'abril de 2007.
La principal característica del videojoc consisteix en el fet que el jugador pot simular que és el guitarrista principal d'un grup de rock gràcies al controlador especial que incorpora el joc, encara que sempre es pot utilitzar el controlador convencional. En la versió per la PlayStation 2 es tracta de la reproducció d'una Gibson SG i per la Xbox 360, d'una Gibson X-Plorer. El videojoc permet jugar de forma individual de manera que es van superant diverses cançons que gradualment van augmentant de dificultat o en parella, on els dos jugadors es poden enfrontar en un duel o també fer carrera junts. Els quatre nivells de dificultat que té el joc es diferencien en la quantitat de botons de trast que s'han d'utilitzar i en la quantitat de notes que té la cançó.
El repertori de la versió per PlayStation 2 conté 64 cançons i el de la versió per Xbox 360 és de 74. Aquests repertoris estan formats per dos grups, una llista principal i una llista de cançons de bonificació. Per altra banda, la versió per Xbox 360 permet afegir cançons addicionals descarregades mitjançant la plataforma Xbox Live Marketplace, on hi ha un total de 24 cançons disponibles en diferents packs.
El text tracta sobre música.